Sagunt celebra el Dia Mundial de la Diversitat Cultural del 21 al 27 de maig
18 de maig 2018

​![](/media/4v4j25ie/46_c_diamundialdiversidadcultural_06.jpg)  

L'Ajuntament de Sagunt, a través de les delegacions de Participació Ciutadana, de Joventut i de Cultura, i el Cinema Club Nautilus celebraran la setmana pròxim el Dia Mundial de la Diversitat Cultural, una iniciativa que partix de la Federació Veïnal de Sagunt i en la qual participen diferents col·lectius multiculturals del municipi.

  

Els actes que engloben esta celebració seran la projecció de la pel·lícula Alamanya: bienvenido a Alemania (Alemanya, 2011) del cineasta Yasemin Samdereli, en el Centre Cívic dilluns, 21 de maig, a les 19 hores; una taula redona sobre diversitat cultural, dijous, 24 de maig, a les 19 hores també en el Centre Cívic, on segons han destacat des de la Federació “**volem que participen persones que porten en el nucli del Port de Sagunt des de la seua fundació, quan es va acollir a gents de tota Espanya, o almenys tinguen experiències d'aquells moments**” i han avançat que participarà una senyora de  99 anys amb l'experiència que els seus pares li van comptar de la fundació del Port de Sagunt; i, finalment, se celebrarà la Fira de la Diversitat Cultural el diumenge, 27 de maig, a partir de les 17 hores en el parc Juan Carles I (Triángulo Umbral), la qual volen des de la Federació que siga un fòrum de convivència de veïns i veïnes perquè ens coneguem.

  

![](/media/sgapujom/46_c_diamundialdiversidadcultural_05.jpg)  
![](/media/f4fotbb3/46_c_diamundialdiversidadcultural_03.jpg)  
  

L'alcalde de Sagunt, Quico Fernández, ha agraït la Federació Veïnal de Sagunt la iniciativa d'organitzar esta fira “**que en el fons el que busca és millorar el benestar i la convivència de les diferents cultures de la localitat així com que hi haja entre tots un coneixement recíproc per a entendre que les nostres procedències poden ser diverses però que compartim un espai i per això hem de respectar-nos, tolerar-nos i estimar-nos**”. Després de parlar sobre la llarguíssima història intercultural de Sagunt com una ciutat amable “**tant per als que vénen de fora com per als propis**”, ha manifestat que esta iniciativa “és fonamental perquè una societat avance i que hi haja cohesió perquè les diferències de qualsevol tipus no siguen un entrebanc per al progrés”, i ha afegit que esta iniciativa sintonitza molt bé “**amb el que nosaltres com a govern de progrés volem que siga esta ciutat**”, a més d'agrair que haja sorgit del teixit social del municipi.

  

La delegada de Participació Ciutadana, María Giménez, ha destacat el treball que conjuntament han realitzat les delegacions implicades, a la qual se li suma la d'Universitat Popular perquè esta fira multicultural veja la llum “**ja que creiem que som una barrejadissa de cultures i este esdeveniment serà un fòrum on confluirà el que som, una mescla de cultures, de sentires i de gastronomia**”. També ha agraït la Federació Veïnal de Sagunt el treball ardu i implicat que han realitzat de forma altruista perquè este esdeveniment se celebre en el municipi i ha desitjat que la fira es torne a repetir any rere any.

  

  

![](/media/0vhldknc/46_c_diamundialdiversidadcultural_01.jpg)  
![](/media/wagn1umy/46_c_diamundialdiversidadcultural_04.jpg)  
  
Per altra banda, el delegat de Cooperació, Guillermo Sampedro, ha expressat la seua satisfacció per la celebració d’este fòrum ja que, segons el regidor, “**portàvem temps volent dur a terme un esdeveniment i per fi i gràcies a la Federació Veïnal de Sagunt, s'ha pogut dur a terme**”. Sampedro ha manifestat que malgrat ser una prova, “**la intenció de l'Ajuntament és fer-ho més anys i no solament en una jornada, sinó allargar-ho a una setmana com fan altres ciutats amb fòrums com estos**” ja que la finalitat d'este esdeveniment és la de “**conéixer noves cultures, acostar-nos a les diferents realitats i sensibilitats que existeixen en el municipi, així com la de posar en comú a persones amb persones i afavorir el seu associacionisme, amb el que això pot ser una espenta perquè estos veïns i veïnes s'associen i demostrar que Sagunt és una ciutat acollidora, solidària i multicultural**”.  

  

![](/media/4ondrr3v/46_c_diamundialdiversidadcultural_02.jpg)  

![](/media/d3east42/46_c_dia-mundial-diversidad-cultural_01.jpg)  
![](/media/e3mbdw5x/46_c_dia-mundial-diversidad-cultural_02.jpg)  

*   [](http://www.facebook.com/sharer.php?u=https://aytosagunto.es/va/actualitat/sagunt-celebra-el-dia-mundial-de-la-diversitat-cultural-del-21-al-27-de-maig/ "Facebook")
*   [](http://twitter.com/share?url=https://aytosagunto.es/va/actualitat/sagunt-celebra-el-dia-mundial-de-la-diversitat-cultural-del-21-al-27-de-maig/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-celebra-el-dia-mundial-de-la-diversitat-cultural-del-21-al-27-de-maig/ "Linked In")
*   [](mailto:?body=https://aytosagunto.es/va/actualitat/sagunt-celebra-el-dia-mundial-de-la-diversitat-cultural-del-21-al-27-de-maig/)